CELEX: 52007PC0064
Language: mt
Date: 2007-02-22
Title: Proposta għal deċiżjoni tal-Kunsill dwar pożizzjoni tal-Komunità fl-Assoċjazzjoni tal-Kunsill dwar l-implimentazzjoni ta’ l-Artikolu 75 tal-Ftehim ta' Assoċjazzjoni Ewro-Mediterranju bejn il-Komunità Ewropea u l-Istati Membri tagħha, bħala parti, u r-Repubblika tal-Lebanon, bħala l-parti l-oħra

Avviż Legali Importanti

|

52004PC0064

	[pic] | KUMMISSJONI TAL-KOMUNITAJIET EWROPEJ |Brussel 22.2.2007KUMM(2007) 64 finaliProposta għalDEĊIŻJONI TAL-KUNSILLdwar pożizzjoni tal-Komunità fl-Assoċjazzjoni tal-Kunsill dwar l-implimentazzjoni ta’ l-Artikolu 75 tal-Ftehim ta' Assoċjazzjoni Ewro-Mediterranju bejn il-Komunità Ewropea u l-Istati Membri tagħha, bħala parti, u r-Repubblika tal-Lebanon, bħala l-parti l-oħra(preżentata mill-Kummissjoni)MEMORANDUM TA’ SPJEGAZZJONI(1) Il-Ftehim ta' Assoċjazzjoni Ewro-Mediterranju bejn il-Komunità Ewropea u l-Istati Membri tagħha, bħala parti, u r-Repubblika tal-Lebanon, bħala l-parti l-oħra, ġie ffirmat fis-17 ta’ Ġunju 2002, u daħal fis-seħħ fl-1 ta' April 2004.(2) Kunsill ta’ Assoċjazzjoni twaqqaf taħt l-Artikolu 74 tal-Ftehim. Il-Kunsill ta’ Assoċjazzjoni għandu jeżamina kull kwistjoni ewlenija li tfiġġ mill-qafas tal-Ftehim u kull kwistjoni internazzjonali jew bilaterali oħra ta’ interess reċiproku. Taħt l-Artikolu 75 tal-Ftehim, il-Kunsill ta' Assoċjazzjoni għandu jwaqqaf ir-regoli ta' proċedura tiegħu.(3) Taħt l-Artikolu 77 tal-Ftehim, Kumitat ta' Assoċjazzjoni huwa mwaqqaf, suġġett għall-poteri tal-Kunsill ta’ Assoċjazzjoni. Il-Kumtitat ta' Assoċjazzjoni għandu jkun responsabbli għall-implimentazzjoni tal-Ftehim. Taħt l-Artikolu 78 tal-Ftehim, il-Kumitat ta' Assoċjazzjoni għandu jwaqqaf ir-regoli ta' proċedura tiegħu.(4) Il-proposta mfassla mill-Kummissjoni hija bbażata mill-qrib fuq ir-regoli ta’ proċedura adottati għall-Ftehimiet ta’ Asoċjazzjoni tal-Euro-MEd.(5) Il-Kunsill huwa mitlub li jadotta, fil-forma ta’ pożizzjoni komuni tal-Komunità, l-abozz ta' Deċiżjoni mehmuża tal-Kunsill ta’ Assoċjazzjoni UE/Lebanon li jadotta r-regoli tal-proċeduri tiegħu, li għalih abbozz ta’ regoli ta’ proċedura għall-Kumitat ta' Assoċjazzjoni jinsabu fl-anness.Proposta għalDEĊIŻJONI TAL-KUNSILLdwar pożizzjoni tal-Komunità fl-Assoċjazzjoni tal-Kunsill dwar l-implimentazzjoni ta’ l-Artikolu 75 tal-Ftehim ta' Assoċjazzjoni Ewro-Mediterranju bejn il-Komunità Ewropea u l-Istati Membri tagħha, bħala parti, u r-Repubblika tal-Lebanon, bħala l-parti l-oħraIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b’mod partikulari t-tieni sottoparagrafu ta’ l-Artikolu 300(2) tiegħu,Wara li kkunsidra l-proposta mill-Kummissjoni[1],Billi:1.  Il-Ftehim ta' Assoċjazzjoni Ewro-Mediterranju bejn il-Komunità Ewropea u l-Istati Membri tagħha, bħala parti, u r-Repubblika tal-Lebanon, bħala l-parti l-oħra, ġie ffirmat fis-17 ta’ Ġunju 2002.2.  L-Artikolu 74 tal-Ftehim imsemmi jwaqqaf Assoċjazzjoni tal-Kunsill, li għandha teżamina kwalunkwe kwistjoni ewlenija li tinqala' fi ħdan il-qafas tal-Ftehim u kwalunkwe kwistjonijiet oħra bilaterali jew internazzjonali ta' interess reċiproku.3.  L-Artikolu 77 tal-Ftehim imsemmi jwaqqaf Kumitat ta' Assoċjazzjoni, suġġett għall-poteri tal-Kunsill ta’ Assoċjazzjoni, li huwa responsabbli għall-implimentazzjoni tal-Ftehim.4.  L-Artikoli 75 u 78 tal-Ftehim imsemmi jipprevedu rispettivament li l-Kunsill ta' Assoċjazzjoni u l-Kumitat ta’ Assoċjazzjoni jadottaw ir-regoli ta' proċedura tagħhom.5.  Il-Komunità għandha tiddetermina l-pożizzjoni li trid tittieħed fi ħdan l-Assoċjazzjoni tal-Kunsill fir-rigward ta’ l-adozzjoni tar-regoli ta' proċedura għall-Kunsill ta' Assoċjazzjoni u l-Kumitat ta' Assoċjazzjoni.IDDEĊIEDA KIF ĠEJ:Artikolu UnikuIl-pożizzjoni li għandha tiġi adottata mill-Komunità fi ħdan il-Kunsill ta' Assoċjazzjoni mwaqqaf mill-Ftehim Ewro-Mediterranju bejn il-Komunità Ewropea u l-Istati Membri bħala parti, u r-Repubblika tal-Lebanon, bħala l-parti l-oħra, fir-rigward ta' l-implimentazzjoni ta’ l-Artikolu 75 tal-Ftehim, għandha tiġi bbażata fuq l-abbozz tad-deċiżjoni tal-Kunsill ta' Assoċjazzjoni anness ma' din id-Deċiżjoni.Magħmul fi Brussell,Għall-KunsillIl-PresidentANNESS IAbbozzDEĊIŻJONI TAL-KUNSILL TA’ ASSOĊJAZZJONI UE/LEBANONLi tistabbilixxi r-regoli ta’ proċedura tal-Kunsill ta’ AssoċjazzjoniIl-Kunsill ta' Assoċjazzjoni UE/Lebanon,Wara li kkunsidra l-Ftehim ta’ Assoċjazzjoni Ewro-Mediterranju bejn il-Komunitajiet Ewropej u l-Istati Membri tagħhom bħala parti, u r-Repubblika tal-Lebanon bħala l-parti l-oħra, u partikolarment l-Artikoli 74 u 81 tiegħu,Billi l-Ftehim daħal fis-seħħ fl-1 ta' April 2006,IDDEĊIEDA KIF ĠEJ:Artikolu 1PresidenzaIl-Kunsill ta' Assoċjazzjoni għandu jkun ippresedut b' mod li jalterna għal perjodi ta' 12-il xahar minn rappreżentant tal-Presidenza tal-Kunsill ta’ Unjoni Ewropea, f'isem il-Komunità u l-Istati Membri tagħha, u b'rappreżentant tal-Gvern tar-Repubblika tal-Lebanon. L-ewwel perjodu għandu jibda fid-data ta' l-ewwel laqgħa tal-Kunsill ta' Assoċjazzjoni u jintemm fil-31 ta' Diċembru ta’ l-istess sena.Artikolu 2Il-laqgħatIl-Kunsill ta' Assoċjazzjoni għandu jiltaqa' b'mod regolari darba fis-sena fuq livell ministerjali. Sessjonijiet speċjali tal-Kunsill ta' Assoċjazzjoni jistgħu jsiru fuq talba ta' wieħed mill-Partijiet, jekk il-Partijiet jaqblu li jsir hekk.Sakemm ma jintlaħaqx ftehim mod ieħor mill-Partijiet, kull sessjoni tal-Kunsill ta' Assoċjazzjoni għandha ssir fil-post fejn is-soltu jsiru laqgħat tal-Kunsill ta' l-Unjoni Ewropea fid-data li jaqblu dwarha ż-żewġ Partijiet.Laqgħat tal-Kunsill ta' Assoċjazzjoni għandhom jissejħu b' mod konġunt mis-segretarji tal-Kunsill ta' Assoċjazzjoni bi qbil mal-President.Artikolu 3Ir-RappreżentazzjoniIl-membri tal-Kunsill ta' Assoċjazzjoni jistgħu jiġu rrappreżentati f'każ li ma jkunux jistgħu jattendu. Jekk membru jixtieq li jiġi rrappreżentat b'dan il-mod, jeħtieġlu jinnotifika lill-President rigward l-isem tar-rappreżentant tiegħu qabel il-laqgħa li fiha se jiġi rrapreżentat b'dan il-mod.Ir-rappreżentant ta' membru tal-Kunsill ta' Assoċjazzjoni għandu jeżerċità d-drittijiet kollha ta' dak il-membru.Artikolu 4Id-DelegazzjonijietIl-membri tal-Kunsill ta' Assoċjazzjoni jistgħu jkunu akkumpanjati mill-uffiċjali.Qabel kull laqgħa, il-President għandu jkun informat dwar il-formazzjoni maħsuba tad-delegazzjoni ta' kull Parti.Rappreżentant tal-Bank Ewropew ta' l-Investiment jista’ jattendi l-laqgħat tal-Kunsill ta' Assoċjazzjoni, bħala osservatur, meta fuq l-aġenda jidhru ħwejjeġ li jirrigwardaw lill-Bank.Il-Kunsill ta' Assoċjazzjoni jista', bi qbil bejn il-Partijiet, jistieden persuni li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari.Artikolu 5Is-SegretarjatUffiċjal tas-Segretarjat Ġenerali tal-Kunsill ta' l-Unjoni Ewropea u uffiċjal ta’ l-Ambaxxata tar-Repubblika tal-Lebanon fi Brussell għandhom flimkien iservu bħala segretarji tal-Kunsill ta' Assoċjazzjoni.Artikolu 6Il-KorrispondenzaIl-korrispondenza indirizzata lill-Kunsill ta' Assoċjazzjoni għandha tintbagħat lill-President tal-Kunsill ta' Assoċjazzjoni fl-indirizz tas-Segretarjat Ġenerali tal-Kunsill ta' l-Unjoni Ewropea.Iż-żewġ segretarji għandhom jiżguraw li l-korrispondenza tingħadda lill-President tal-Kunsill ta' Assoċjazzjoni u, fejn xieraq, imqassma lill-membri l-oħra tal-Kunsill ta' Assoċjazzjoni. Il-korrispondenza li titqassam għandha tintbagħat lis-Segretarjat Ġenerali tal-Kummissjoni, ir-Rappreżentanzi Permanenti ta' l-Istati Membri u l-Ambaxxata tar-Repubblika tal-Lebanon fi Brussell.Il-komunikazzjonijiet mill-President tal-Kunsill ta' Assoċjazzjoni għandhom jintbagħtu miż-żewġ Segretarji lid-destinatarji u jitqassmu, fejn xieraq, lill-membri l-oħra tal-Kunsill ta' Assoċjazzjoni fl-indirizzi indikati fit-tieni paragrafu.Artikolu 7Il-PubbliċitàSakemm ma jiġix deċiż mod ieħor, il-laqgħat tal-Kunsill ta’ Assoċjazzjoni m'għandhomx ikunu pubbliċi.Artikolu 8L-aġendi għal-laqgħat1. Il-President għandu jfassal aġenda proviżorja għal kull laqgħa. Din għandha tingħadda mis-Segretarji tal-Kunsill ta' Assoċjazzjoni lid-destinatarji msemmija fl-Artikolu 6 mhux aktar tard minn 15-il jum qabel il-bidu tal-laqgħa.L-aġenda proviżorja għandha tinkludi l-punti li fuqhom il-President irċieva talba sabiex jiżdiedu fuq l-aġenda mhux aktar tard minn 21 jum qabel il-bidu tal-laqgħa, għalkemm l-ebda punti m’huma se jinkitbu fl-aġenda proviżorja sakemm ma tkunx intbagħtet id-dokumentazzjoni ta' sostenn lis-segretarji mhux aktar tard mid-data ta' dispaċċ ta' l-aġenda.L-aġenda tkun adottata mill-Kunsill ta’ Assoċjazzjoni fil-bidu ta’ kull laqgħa. Punt apparti dawk li jidhru fl-aġenda proviżorja jista' jitqiegħed fuq l-aġenda jekk il-Partijiet jaqblu li jsir hekk.2. Il-President jista', bi qbil mal-Partijiet, iqassar il-perjodi speċifikati fil-paragrafu 1 sabiex iqis il-ħtiġijiet ta' ċertu każ.Artikolu 9Il-MinutiAbbozz tal-minuti ta' kull laqgħa għandhom jitħejjew miż-żewġ segretarji.Il-minuti għandhom, bħala regola ġenerali, jindikaw fir-rigward ta' kull punt fuq l-aġenda:-  id-dokumentazzjoni ppreżentata lill-Kunsill ta' Assoċjazzjoni,-  id-dikjarazzjonijiet li membru tal-Kunsill ta' Assoċjazzjoni jkun talab li jiddaħħlu,-  id-deċiżjonijiet meħuda, id-dikjarazzjonijiet li sar qbil dwarhom u l-konklużjonijiet adottati.L-abbozz tal-minuti għandu jkun sottomess lill-Kunsill ta' Assoċjazzjoni għall-approvazzjoni. Għandhom jiġu approvati fi żmien sitt xhur wara kull laqgħa tal-Kunsill ta’ Assoċjazzjoni. Meta approvati, il-minuti għandhom jiġu ffirmati mill-President u ż-żewġ segretarji. Il-minuti għandhom jiġu elenkati fl-arkivji tas-Segretarjat Ġenerali tal-Kunsill ta' l-Unjoni Ewropea; kopja ċertifikata għandha tingħadda lil kull wieħed mid-destinatarji msemmija fl-Artikolu 6.Artikolu 10Id-Deċiżjonijiet u r-rakkomandazzjonijiet1. Il-Kunsill ta' Assoċjazzjoni għandu jadotta d-deċiżjonijiet u r-rakkomandazzjonijiet bi ftehim reċiproku tal-Partijiet.Fil-perjodu ta' bejn il-laqgħat, il-Kunsill ta' Assoċjazzjoni jista' jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk.2. Id-deċiżjonijiet u r-rakkomandazzjonijiet tal-Kunsill ta' Assoċjazzjoni, fi ħdan is-sens ta' l-Artikolu 76 tal-Ftehim Ewro-Mediterranju għandhom ikunu intitolati rispettivament “Deċiżjoni” u “Rakkomandazzjoni” segwiti bin-numru tas-serje, bid-data ta' meta ġew adottati u b'deskrizzjoni tas-suġġett. Kull deċiżjoni għandha tispeċifika d-data tad-dħul fis-seħħ tagħha.Id-deċiżjonijiet u r-rakkomandazzjonijiet tal-Kunsill ta' Assoċjazzjoni għandhom jiġu ffirmati mill-President u awtentikati miż-żewġ segretarji.Id-deċiżjonijiet u rakkomandazzjonijiet għandhom jingħaddu lil kull wieħed mid-destinatarji msemmija fl-Artikolu 6.Il-Kunsill ta’ Assoċjazzjoni jista’ jiddeċiedi li jordna pubblikazzjoni tad-deċiżjonijiet u r-rakkomandazzjonijiet tiegħu fil-Ġurnal Uffiċjali ta' l-Unjoni Ewropea u l-Ġurnal Uffiċjali tar-Repubblika tal-Lebanon.Artikolu 11LingwiL-ilsna uffiċjali tal-Kunsill ta' Assoċjazzjoni għandhom ikunu l-ilsna uffiċjali taż-żewġ Partijiet.Sakemm ma jiġix deċiż mod ieħor, il-Kunsill ta' Assoċjazzjoni għandu jibbaża d-deliberazzjonijiet tiegħu fuq dokumentazzjoni mfassla f'dawn l-ilsna.Artikolu 12L-IspejjeżIl-Komunità u r-Repubblika tal-Lebanon għandhom l-ispejjeż li jġarrbu għall-parteċipazzjoni tagħhom fil-laqgħat tal-Kunsill ta' Assoċjazzjoni, kemm f''dak li għandu x'jaqsam ma' l-istaff, spejjeż ta' vvjaġġar u għall-għajxien ta' kuljum u spejjeż ta' posta u telekomunikazzjoni.Spejjeż li għandhom x'jaqsmu ma' servizzi ta' interpretu fil-laqgħat, traduzzjoni u riproduzzjoni tad-dokumenti għandhom jitħallsu mill-Komunità, bl-eċċezzjoni ta' l-ispiża li għandha x'taqsam mas-servizzi ta' interpretu jew traduzzjoni għal jew mill-Għarbi, li għandhom jitħallsu mil-Lebanon.Infiq ieħor relatat ma' l-organizzazzjoni materjali tal-laqgħat għandu jitħallas mill-Parti li torganizza l-laqgħat.Artikolu 13Il-Kumitat ta’ Assoċjazzjoni1. Il-Kumitat ta’ Assoċjazzjoni għandu jkun megħjun fil-qadi ta' dmirijietu mill-Kumitat ta' Assoċjazzjoni. Il-Kumitat se jkun iffurmat minn rappreżentanti tal-membri tal-Kunsill ta' l-Unjoni Ewropea u rappreżentanti tal-Kummissjoni tal-Komunitajiet Ewropej, bħala parti, u rappreżentanti tal-Gvern tar-Repubblika tal-Lebanon, bħala l-parti l-oħra.2. Il-Kumitat ta' Assoċjazzjoni għandu jħejji l-laqgħat u d-deliberazzjonijiet tal-Kunsill ta' Assoċjazzjoni, jimplimenta d-deċiżjonijiet tal-Kunsill ta' Assoċjazzjoni fejn xieraq u, b’mod ġenerali, jiżgura l-kontinwità tar-relazzjoni ta' Assoċjazzjoni u t-tħaddim tajjeb tal-Ftehim Ewro-Mediterranju. Għandu jqis kwalunkwe kwistjoni li titressaq quddiemu mingħand il-Kunsill ta' Assoċjazzjoni kif ukoll kwalunkwe kwistjoni li tista' tinqala' fl-andament tat-twettiq ta' kuljum tal-Ftehim Ewro-Mediterranju. Se jissottometti proposti jew kwalunkwe abbozz ta' deċiżjonijiet/rakkomandazzjonijiet għal approvazzjoni lill-Kunsill ta' Assoċjazzjoni.3. F'każijiet fejn il-Ftehim Ewro-Mediterranju jirreferi għal obbligu li jikkonsulta jew il-possibilità ta' konsultazzjoni, din it-tip ta' konsultazzjoni tista' sseħħ fi ħdan il-Kumitat ta' Assoċjazzjoni. Il-konsultazzjoni tista' tissokta fil-Kunsill ta' Assoċjazzjoni jekk iż-żewġ Partijiet jaqblu li jsir hekk.4. L-abbozz tar-Regoli ta' Proċedura tal-Kumitat ta' Assoċjazzjoni huma annessi ma' din id-Deċiżjoni.Din id-Deċiżjoni għandha tidħol fis-seħħ fil-jum ta’ l-adozzjoni tagħha.Magħmul fiGħall-Kunsill ta' AssoċjazzjoniIl-PresidentANNESSREGOLI TA’ PROĊEDURA TAL-KUMITAT TA’ ASSOĊJAZZJONIAssoċjazzjoni bejn il-Komunità Ewropea u l-Istati Membri tagħha, bħala parti, u r-Repubblika tal-Lebanon, bħala l-parti l-oħra,Artikolu 1Il-PresidenzaIl-Kumitat ta' Assoċjazzjoni għandu jkun ippresedut b' mod li jalterna għal perjodi ta' 12-il xahar minn rappreżentant tal-Kummissjoni tal-Komunitajiet Ewropej f'isem il-Komunità u l-Istati Membri tagħha, u b'rappreżentant tal-Gvern tar-Repubblika tal-Lebanon.L-ewwel perjodu għandu jibda fid-data ta' l-ewwel laqgħa tal-Kunsill ta' Assoċjazzjoni u u jintemm fil-31 ta' Diċembru ta’ l-istess sena.Artikolu 2Il-laqgħatIl-Kumitat ta' Assoċjazzjoni għandu jiltaqa' meta jitolbu ċ-ċirkostanzi, bil-ftehim taż-żewġ Partijiet.Kull laqgħa tal-Kumitat ta’ Assoċjazzjoni għandha ssir fi żmien u f’post li dwaru jkun hemm qbil miż-żewġ Partijiet.Il-laqgħat tal-Kumitat ta' Assoċjazzjoni għandhom jissejħu mill-President.Artikolu 3Id-DelegazzjonijietQabel kull laqgħa, il-President se jkun informat mill-formazzjoni maħsuba tad-delegazzjoni ta' kull Parti.Artikolu 4Is-SegretarjatUffiċjal tas-Segretarjat Ġenerali tal-Kummissjoni tal-Komunità Ewropea u uffiċjal tal-Gvern tar-Repubblika tal-Lebanon għandhom flimkien iservu bħala segretarji tal-Kumitat ta' Assoċjazzjoni.Il-komunikazzjonijiet kollha lill-President tal-Kumitat ta' Assoċjazzjoni fil-qafas ta’ dawn ir-Regoli ta' Proċedura kif ukoll minn għandu, għandhom ikunu indirizzati lis-segretarji tal- Kumitat ta’ Assoċjazzjoni u l-President tal-Kunsill ta’ Assoċjazzjoni.Artikolu 5Il-PubbliċitàSakemm ma jiġix deċiż mod ieħor, il-laqgħat tal-Kumitat ta’ Assoċjazzjoni m'għandhomx ikunu pubbliċi.Artikolu 6L-aġendi għal-laqgħat1. Il-President għandu jfassal aġenda proviżorja għal kull laqgħa. Din għandha tingħadda mis-segretarji tal-Kumitat ta' Assoċjazzjoni lid-destinatarji msemmija fl-Artikolu 4 mhux aktar tard minn 15-il jum qabel il-bidu tal-laqgħa.L-aġenda proviżorja għandha tinkludi l-punti li fuqhom il-President irċieva talba sabiex jiżdiedu fuq l-aġenda mhux aktar tard minn 21 jum qabel il-bidu tal-laqgħa, għalkemm l-ebda punti m’huma se jinkitbu fl-aġenda proviżorja sakemm ma tkunx intbagħtet id-dokumentazzjoni ta' sostenn lis-segretarji mhux aktar tard mid-data ta' dispaċċ ta' l-aġenda.Il-Kumitat ta' Assoċjazzjoni jista' jistieden esperti sabiex jattendu l-laqgħat tiegħu sabiex jipprovdu informazzjoni fuq suġġetti partikolari.L-aġenda tkun adottata mill-Kumitat ta’ Assoċjazzjoni fil-bidu ta’ kull laqgħa.Punt apparti dawk li jidhru fl-aġenda proviżorja jista' jitqiegħed fuq l-aġenda jekk iż-żewġ Partijiet jaqblu li jsir hekk.2. Il-President jista', bi qbil maż-żewġ Partijiet, iqassar il-perjodi speċifikat fil-paragrafu 1 sabiex iqis il-ħtiġijiet ta' każ partikolari.Artikolu 7Il-MinutiIl-Minuti għandhom jitniżżlu għal kull laqgħa u għandhom ikunu bbażati fuq sinteżi mill-President tal-konklużjonijiet li wasal għalihom il-Kumitat ta' Assoċjazzjoni.Meta jiġu approvati mill-Kumitat ta' Assoċjazzjoni, il-minuti għandhom jiġu ffirmati mill-President u s-segretarji u jiġu ffajljati minn kull wieħed mill-Partijiet. Kopja tal-minuti għandha tingħadda lil kull wieħed mid-destinatarji msemmija fl-Artikolu 4.Artikolu 8Id-DeliberazzjonijietF’każijiet speċifiċi fejn il-Kumitat ta’ Assoċkazzkpmo għandu s-setgħa permezz tal-Kunsill ta’ Assoċjazzjoni bil-Ftehim Ewro-Mediterranju biex jadotta deċiżjonijiet/rakkomandazzjonijiet, dawk l-atti għandhom ikunu intitolati rispettivament “Deċiżjoni” u “Rakkomandazzjoni” segwiti bin-numru tas-serje, bid-data ta' meta ġew adottati u b'deskrizzjoni tas-suġġett.Kull meta l-Kumitat ta’ Assoċjazzjoni jieħu deċiżjoni, l-Artikoli 10 u 11 tad-Deċiżjoni Nru xx/200x tal-Kunsill ta' Assoċjazzjoni tadorra r-Regoli ta' Proċeduri tiegħu għandu jiġi applikat mutatis mutandis.Id-deċiżjonijiet u rakkomandazzjonijiet tal-Kumitat ta’ Assoċjazzjoni għandhom jingħaddu lil kull wieħed mid-destinatarji msemmija fl-Artikolu 4.Artikolu 9L-IspejjeżKull Parti għandha tħallas l-ispejjeż li ġġarrab relatati mal-parteċipazzjoni tagħha fil-laqgħat tal-Kumitat ta’ Assoċjazzjoni u ta’ kull wieħed mill-gruppi jew korpi ta’ ħidma li jistgħu jitwaqqfu skond l-Artikolu 80 tal-Ftehim Euro-Mediterranju, kemm fir-rigward ta’ l-istaff, vjaġġar u spiża ta’ l-għajxien u nefqa postali u tat-telekomunikazzjoni.Spejjeż li għandhom x'jaqsmu ma' servizzi ta' interpretu fil-laqgħat, traduzzjoni u riproduzzjoni tad-dokumenti għandhom jitħallsu mill-Komunità, bl-eċċezzjoni ta' l-ispiża li għandha x'taqsam mas-servizzi ta' interpretu u/jew traduzzjoni għal jew mill-Għarbi, li għandhom jitħallsu mil-Lebanon.Infiq ieħor relatat ma' l-organizzazzjoni materjali tal-laqgħat għandu jitħallas mill-Parti li torganizza l-laqgħat.[1] ĠU C , , p. .